b'\n_START_ARTICLE_\nPaul Dini\n_START_SECTION_\nUra\n_START_PARAGRAPH_\nPaul Dini syntyi New Yorkissa ja opiskeli muun muassa Pebble Beachissa, Kaliforniassa Stevenson koulussa taidetta ja Emerson Collegea Bostonissa, jossa h\xc3\xa4n ansaitsi BFA-tutkinnon luovasta kirjoittamisesta. Samaan aikaan h\xc3\xa4n aloitti freelancerina tekem\xc3\xa4\xc3\xa4n k\xc3\xa4sikirjoituksia muun muassa Filmationille. Pian h\xc3\xa4n my\xc3\xb6s k\xc3\xa4sikirjoitti jaksoja He-Maniin, mutta j\xc3\xa4lkeenp\xc3\xa4in kertoi He-Manin DVD:n haastattelussa pit\xc3\xa4neens\xc3\xa4 Filmationin tuotoksia huonona, eik\xc3\xa4 my\xc3\xb6sk\xc3\xa4\xc3\xa4n pit\xc3\xa4nyt koko He-Man-k\xc3\xa4sitteest\xc3\xa4. Vuonna 1984 Dini sai samalla t\xc3\xb6it\xc3\xa4 George Lucasin tekemiin animaatio projekteihin ja k\xc3\xa4sikirjoitti jaksoja muun muassa animaatiohin Ewokit ja Droidit. H\xc3\xa4n k\xc3\xa4sikirjoitti my\xc3\xb6s jakson The Transformersiin vuonna 1986, jonka j\xc3\xa4lkeen Dini sai t\xc3\xb6it\xc3\xa4 Warner Bros. -animaatiostudiolta vuonna 1989. T\xc3\xa4m\xc3\xa4n my\xc3\xb6t\xc3\xa4 h\xc3\xa4n tuli tunnetuksi Tiny Toonsien my\xc3\xb6t\xc3\xa4, josta Dini palkittiin Daytime Emmyll\xc3\xa4. Sarjan j\xc3\xa4lkeen h\xc3\xa4n siirtyi tekem\xc3\xa4\xc3\xa4n Batman-animaatiosarjaa, jossa Dini toimi k\xc3\xa4sikirjoittajana, tuottajana ja tarinoiden muokkaajana. T\xc3\xa4st\xc3\xa4 alkoi my\xc3\xb6s h\xc3\xa4nen ty\xc3\xb6skentelyns\xc3\xa4 DC Comics -animaatioiden parissa aina vuoteen 2002 asti. Dini teki tarinoita my\xc3\xb6s muihin animaatioihin muun muassa Duck Dodgersiin, kunnes j\xc3\xa4tti Warnerin yhti\xc3\xb6n vuonna 2004. H\xc3\xa4n kuitenkin k\xc3\xa4sikirjoitti viel\xc3\xa4 vuosien 2005\xe2\x80\x932007 aikana muutamia jaksoja Krypto the Superdogiin, Justice League Unlimitediin ja Batmaniin sek\xc3\xa4 yhden jakson Lostiin, josta h\xc3\xa4net palkittiin Writers Guild of America -palkinnolla vuonna 2006. Warnerissa vietettyjen vuosien aikana Dini palkittiin yhteens\xc3\xa4 kolme kertaa Daytime Emmyll\xc3\xa4 ja sai useita Annie- ja Emmy-ehdokkuuksia. _NEWLINE_Dini on my\xc3\xb6s kirjoittanut vakituisesti sarjakuvia DC Comicsille vuodesta 2006 l\xc3\xa4htien ja sit\xc3\xa4 ennen loi muun muassa Harley Quinn -hahmon yhdess\xc3\xa4 Bruce Timmin kanssa Batman-animaatiosarjaan ja my\xc3\xb6hemmin hahmo sai oman nimikkosarjakuvalehtens\xc3\xa4. Liittyess\xc3\xa4\xc3\xa4n DC Comicsin sarjakuvien pariin h\xc3\xa4n julkisti kirjoittavansa kovakantisen novellin Zatannasta ja Mustasta Kanarialinnusta. Muuten sarjakuvissa Dini k\xc3\xa4ytt\xc3\xa4\xc3\xa4 mielell\xc3\xa4\xc3\xa4n luomaansa Harleyt\xc3\xa4 luomissaan tarinoissa Ter\xc3\xa4smiehen, Batmanin, Kapteeni Marvelin ja Zatannan ohella. Sarjakuvien ohella Dini loi Jingle Belle internetanimaation ja sarjakuvan, joka kertoo Joulupukin kapinallisesta teini-ik\xc3\xa4isest\xc3\xa4 tytt\xc3\xa4rest\xc3\xa4. Lis\xc3\xa4ksi h\xc3\xa4n on luonut sarjakuvaan supervoimia omaavan sheriffi Ida Redin, joka seikkailee kuvitteellisessa kaupungissa Mutantissa, Texasissa.'